**Бахар Парс** (персиски: بهار پارس) (родена на 28 март 1979 година) — иранско-шведска глумица и режисерка.

Детство
-------

Бахар е родена во Шираз, Иран, а во Трелеборг, Шведска дошла во 1989 година со своето семејство по војната во Иран и Ирак. Помеѓу 2003 и 2007 година студирала да стане глумица во *„Teaterhögskolan"* во Стокхолм (во денешно време Стокхолмска драматична хогскола).

Кариера
-------

Парс имала неколку улоги во претстави и исто така неколку филмови. Дебитирала во филмот *„När mörkret fallet"* во 2006 година. Во 2008 година ја извела улогата на Нина во *„Måsen"* на Фарназ Арбаби, во Бака театарот. Во градскиот театар на Упсала, Парс ги играла насловните улоги во драмите *Ана Каренина* во 2010 година, сценската верзија на *„Låt den rätta komma"* во 2011 година и „*Хеда Габлер"* во 2013 година, последната во режија на Фарназ Арбаби.

Добивајќи ја наградата Медеа во Стокхолм, 2015 година.
Во 2014 година, Парс глумела во претставата на Јонас Хасен Кемирис, *„Jag ringer mina bröder"* во улогата на Валери, во режија на Фарназ Арбаби во *Kulturhuset Stadsteatern*. Во ноември истата година таа ја извела монолошката претстава *„På alla fyra"* во Киленшехен во *Kulturhuset Stadsteatern*. Весникот *Svenska Dagbladet* дал поволна критика на перформансот на Парс и го опишал со „таа имаше тотална контрола врз нејзините начини на изразување". Надвор од глумата, Парс исто така го режирала и била еден од творците на *„Nyårsklockan"*, во кој се појавуваат петнаесет женски културни личности.

Во 2015 година, таа била наградена со Медеа наградата со зборовите „На свој личен начин, Бахар Парс ги проширува начините да игра класични женски улоги и да ги донесе во наше време". Таа ја имала главната улога како Берта во претставата *„Marodörer"*, напишана и режирана од Јенс Охлин во Драматен во 2015 година.

### Личен живот

Парс се омажила со Линус Тунстром и имаат ќерка родена во 2011 година.

Телевизија
----------

* 2008 *Повикајте*
* 2008 *Атентатот*
* 2010 *Жртвата на кралицата*
* 2014 *Четвртиот човек*
* 2015 *Арне Дал: Сон на летната ноќ*
* 2016 *Најдоброто семејство*
* 2016 *Вердгарден*

Филмови
-------

* *Кога паѓа темнината (2006)*
* *Пукнатина (2009)*
* *Комесар Винтер (2010)*
* *Одметници (2010)*
* *Настан во банка (2010)*
* *Човек наречен Ове (филм) (2015)*
* *Зона 261 (2016 )*

Наводи
------

1. ↑  „Var tvungen att spela henne". *Aftonbladet* (шведски). Посетено на 16 January 2016.
2. ↑  „Bahar Pars, skådespelare, 2003" (шведски). Stockholm University of the Arts. Посетено на 16 January 2016.
3. ↑  „Bahar Pars får sitt genombrott med Rolf Lassgård i publikfilm "En man som heter Ove"". *Dagens Nyheter* (шведски). Посетено на 16 January 2016.
4. ↑  „Klar för sin roll". *Situation Stockholm* (шведски). Посетено на 16 January 2016.
5. ↑  „Teater - Hedda Gabler - Recension - Kultur". *Aftonbladet* (шведски). Посетено на 16 January 2016.
6. ↑  „"Låt den rätte komma in" på Uppsala Stadsteater, Ettan". *Dagens Nyheter* (шведски). Посетено на 16 January 2016.
7. ↑  „Jag ringer mina bröder". *Kulturhuset Stadsteatern* (шведски). Архивирано од изворникот на 2015-05-06. Посетено на 16 January 2016.
8. ↑  „Jag ville skapa en ny typ av kvinna. En kvinna som inte förhåller sig till männen". *Dagens Nyheter* (шведски). Посетено на 16 January 2016.
9. ↑  „Bakom kulisserna nyårsklockan i ny tappning av Bahar Pars och Dimen Abdulla" (шведски). rodeo.net. Архивирано од изворникот на 2016-02-01. Посетено на 16 January 2016.
10. ↑  utgivare=Medeapriset Medeapriset - Bahar Pars medeapriset.se. Retrieved 16 January 2016
11. ↑  Anna Ångström (17 November 2015). „Marodörer gör upp med kulturmannen". *Svenska Dagbladet* (шведски). Посетено на 16 January 2016.

Надворешни врски
----------------

* на IMDb